கேள்வி: ஜி. என். இரங்கராஜன் - திரைப்பட வாழ்க்கை பற்றி நீங்கள் என்ன அறிந்துள்ளீர்கள்?
பதில்: இயக்குநர் ஏ. பீம்சிங் படைப்புகளால் இரங்கராஜன் ஈர்க்கப்பட்டார். மேலும் 1950களின் பிற்பகுதியில் ஆசிரியர் துரைசிங்கத்துடன் உதவியாளராக சேர்ந்தார். இவர் பணியாற்றிய ஒரு ஆரம்ப படம் பீம்சிங்கின் களத்தூர் கண்ணம்மா (1960), இதில் இளம் கமல்ஹாசன் நடித்திருந்தார். பின்னர், இவர் தனது தொழில் வாழ்க்கையின் ஆரம்பத்தில் இயக்குநர் எஸ். பி. முத்துராமன், எழுத்தாளர் பஞ்சு அருணாசலம் ஆகியோருடன் பல படங்களுடன் பணியாற்றினார் . புவனா ஒரு கேள்விக்குறி (1977), ஆறிலிருந்து அறுபது வரை (1979), ப்ரியா (திரைப்படம்) (1978) உள்ளிட்ட படங்களில் இணை இயக்குநராகவும் பணியாற்றினார். இயக்குநராக, இரங்கராஜன் கமல்ஹாசனுடன் இணைந்து கல்யாணராமன் (1979), மீண்டும் கோகிலா (1981), கடல் மீன்கள் (திரைப்படம்) (1981), எல்லாம் இன்பமயம் (1981 திரைப்படம்) (1981) உள்ளிட்ட பல வெற்றிகரமான படங்களில் பணியாற்றினார். கமல்ஹாசனின் வற்புறுத்தலின் பேரில் மீண்டும் கோகிலா திரைப்படத்தைத் தயாரிக்கும் போது மகேந்திரன் இயக்குநர் பணிகளை இவர் கற்றுக்கொண்டது குறிப்பிடத்தக்கது. பின்னர் இவர் திரைப்படங்களையும் எழுதி தயாரித்தார். குறிப்பாக அடுத்தாத்து ஆல்பல்ட் (1985) , சார், ஐலவ் யூ (1991) ஆகியவற்றை உருவாக்கினார். இவர் இறுதியாக கமல்ஹாசன் முக்கியக் கதாபாத்திரத்தில் நடிக்க மகராசன் (1993) என்ற திரைப்படத்தை இயக்கினார். இரங்கராஜனுடனான நட்பின் காரணமாக இப்படத்திற்கு ஊதியம் பெற மறுத்துவிட்டார். இரங்கராஜன் தனது திரைப்படங்களைத் தொடர்ந்து, "ரகுவம்சம்" என்ற தொலைக்காட்சி தொடரில் பணியாற்றினார். மேலும் சிங்கப்பூர் தயாரிப்பாளர்களுக்காக ஒரு தொலைக்காட்சிப் படத்தையும் செய்தார். கமல்ஹாசனுடனான தொடர்பு காரணமாக, இரங்கராஜன் தனது வீட்டை "கமல் இல்லம்" என்று பெயர் மாற்றினார். இவரின் மகன் ஜி. என். ஆர். குமரவேலன் சதி லீலாவதி (1995 திரைப்படம்) (1995) , மருதநாயகம் (திரைப்படம்) போன்ற படங்களில் உதவி இயக்குநராக பயிற்சி பெற்றார். பின்னர் 2000களின் பிற்பகுதியில் இயக்குநராக அறிமுகமானார்.